Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8088

2. Megjegyzés: A rövidített engedély kifejezést gyakran megelőzhetik a következő – „gurulási”, „felszállási”, „indulási”, „útvonal”, „megközelítési” vagy „leszállási” – szavak, amelyek a repülés azon szakaszát jelzik, amelyre az engedély vonatkozik. Légiforgalmi szolgálati egység – Air traffic services unit Különböző, légiforgalmi irányító egységet, repüléstájékoztató központot vagy légiforgalmi szolgálatok bejelentő irodáját magába foglaló gyűjtőfogalom. Légiforgalmi szolgálati légterek – Air traffic services airspace Meghatározott kiterjedésű, az ABC betűivel azonosított légterek, amelyeken belül adott típusú repülések üzemelhetnek és amelyek számára légiforgalmi szolgálatokat jelöltek ki valamint üzemeltetési előírásokat határoztak meg. Megjegyzés: A légiforgalmi szolgálati légterek az A–G osztályokba tartoznak. 2007/70/II. szám Légiforgalmi szolgálatok bejelentő irodája – Air traffic services reporting office A légiforgalmi szolgálatokat érintő jelentések valamint az indulás előtt a légiforgalmi szolgálati egységeknek benyújtott repülési tervek átvételére létesített egység. Megjegyzés: A légiforgalmi szolgálatok bejelentő irodája különálló vagy egy már meglevővel – mint például egy másik légiforgalmi szolgálati egység vagy a légiforgalmi tájékoztató szolgálat irodája – együtt kialakított egység is lehet. Légiforgalmi tájékoztató Kiadvány – Aeronautical Information Publication (AIP) a léginavigáció szempontjából fontos és tartós jellegű légiforgalmi tájékoztatásokat tartalmazó kiadvány, amelyet az érintett állam vagy annak megbízott szervezete tesz közzé. Légiforgalmi tanácsadó szolgálat – Air traffic advisory service A tanácsadói légtéren belül nyújtott szolgálat, amely az IFR repülési tervek alapján üzemelő légijárművek között a lehetséges mértékben elkülönítést biztosít. Légiforgalom – Air traffic A levegőben levő valamint a repülőtér munkaterületén üzemelő légijárművek összessége. Légijármű – Aircraft Bármely szerkezet, amelynek levegőben maradása a levegővel kialakuló olyan kölcsönhatásokból származik, amelyek különböznek a föld felszínére ható légköri hatásoktól. Légijármű parancsnoka – Pilot-in-command A repülés biztonságos végrehajtásáért felelős, a járató vagy az általános célú légiközlekedés esetében a légijármű tulajdonosa részéről parancsnoknak kijelölt repülőgépvezető. Levegő – föld irányítási rádióállomás – Air-ground control radio station Légiforgalmi távközlési állomás, amely elsősorban az adott területen belül üzemelő légijárművek üzemeltetéséhez és irányításához szükséges távközlés lebonyolításáért felelős. Magasság – Height Egy pontként vett szint, tárgy vagy pont valamint egy meghatározott vonatkozási alap (alapadat) közötti függőleges távolság. Mozgási terület – Movement area Egy repülőtérnek a légijárművek fel és leszállására valamint gurulására használandó része amely a munkaterületet és a forgalmi előtere(ke)t foglalja magába. Munkaterület – Manoeuvring area Egy repülőtérnek a légijárművek fel és leszállására valamint gurulására használandó része a forgalmi előterek kivételével. Műrepülés – Acrobatic flight A légijárművel szándékosan végrehajtott olyan repülési műveletek sorozata, amely hirtelen repülési helyzet változtatással, a szokásostól eltérő repülési helyzetekkel vagy rendkívüli sebesség változtatással jár. Műszeres időjárási körülmények – Instrument meteorological conditions (IMC) Látástávolsággal, felhőzettől mért távolsággal és felhőalappal kifejezett időjárási körülmények, amelyek a látás utáni időjárási körülményekre meghatározott minimum értékeknél alacsonyabbak. Megjegyzés: A látás utáni időjárási körülményekre meghatározott minimum értékeket a 4. fejezet tartalmazza. 2007/70/II. szám Műszeres megközelítési eljárás – Instrument approach procedure A repülési műszerek segítségével, az akadályoktól megfelelő biztonsági távolságban végrehajtott, előre meghatározott repülési műveletek sorozata, amely a kezdeti megközelítés navigációs pontjától vagy – ahol ez alkalmazható – egy meghatározott érkezési útvonal kezdetétől addig a pontig tart, amelytől a leszállás végrehajtható, illetve amennyiben a leszállást nem hajtják végre, addig ahonnan a várakozási vagy útvonal akadálymentességi előírásokat alkalmazzák. Nyomás-magasság – Pressure-altitude A Nemzetközi Műlégkör8. Annex alapján* szerinti nyomás értéknek megfelelő magasság értékben kifejezett légköri nyomás. Összeütközés elkerülését biztosító fedélzeti rendszer – Airborne collision avoidance system (ACAS) A másodlagos légtérfelderítő radar berendezés válaszjel-adó egysége jeleinek segítségével működő fedélzeti rendszer, amely a földi berendezésektől függetlenül tájékoztatja a légijármű vezetőjét az SSR válaszjel-adóval felszerelt, összeütközési veszélyt jelentő egyéb légijárművekről. Rádió-távbeszélés – Radiotelephony Olyan rádió-távközlési módszer, amelynek során a tájékoztatás csere elsősorban szóbeli közleményváltással történik. Repülés állapota – Flight status Annak jelzése, hogy egy adott légijármű a légiforgalmi szolgálati egységektől különleges kezelést igényel vagy sem. Repülési látástávolság – Flight visibility A repülés közben egy légijármű pilótafülkéjéből előre irányba észlelt látástávolság. Repülési szint – Flight level Meghatározott 1013.2 hectopascal (hPa) alap-nyomás értékhez viszonyított állandó atmoszférikus légnyomású felület, amely más ilyen felületektől meghatározott légnyomáskülönbséggel van elválasztva.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes